Alise Prudāne
Alise Prudāne (dzimusi 1991. gada 30. jūnijā) ir latviešu baletdejotāja. 2010. gadā beigusi Rīgas Horeogrāfijas vidusskolu un kļuvusi par Latvijas Nacionālā baleta solisti. Ir bijusi vairāku starptautisku konkursu laureāte. Trīs reizes ieguvusi Latvijas Republikas Kultūras ministrijas balvu par sasniegumiem starptautiskajos konkursos. 2011. gadā tikusi nominēta Spēlmaņu nakts balvai nominācijā "Spilgtākā debija". 2016. gadā saņēmusi Latvijas Nacionālās operas fonda Gada balvu kā sezonas labākā soliste. 2019. gadā tika nominēta Dejas balvai kategorijā "Klasiskās dejas dejotāja".